Hybophthiridae

Hybophthirus

Hybophthiridae er en gruppe av hudparasitter som lever i pelsen på pattedyr. Den tilhører gruppen av lus (kalt Anoplura) som har sugende munndeler og får næring ved å drikke blod fra verten. Denne arten lever på jordsvin.

 Utseende 
En ganske stor (voksen lengde 3,5 – 4,5 mm) og bred lus. Forkroppen er ganske liten, bakkroppen stor, bredt oval og flat. Hodet er temmelig stort og firkantet, antennene middels lange. Beina er korte og kraftige, forbeina ganske små, mellom- og bakbeina større. De ender i en kraftig klo som griper mot en "tommel" på leggen (tibia). Langs sidene av bakkroppen er det hårbærende vorter.

 Liv og utvikling 
Denne lusen lever på jordsvin (Orycteropus afer), som danner en pattedyr-orden for seg selv.

 Utbredelse 
Siden arten er knyttet til en vertsart som bare lever i Afrika sør for Sahara, finnes denne lusen også bare i dette området.

 Systematisk inndeling 

 Insekter (Ectognatha)
 Vingede insekter (Pterygota)
 Lus (Psocodea)
 Pels- og fjærlus (Phthiraptera) 
 underorden Sugende lus, Anoplura
 familie Hybophthiridae Ewing, 1929
 slekten Hybophthirus Enderlein, 1909
 Hybophthirus notophallus (Neumann, 1909)

 Kilder 
 Tree of life – Hybophthiridae

 Eksterne lenker 

 Norsk Entomologisk forening – for deg som vil lære mer om insekter.
 Tree of life – Lus (engelskspråklig)
 Tegning av H. notophallus

Kategori:Lus
Kategori:Parasitter
Kategori:Sykdomsspredere
Kategori:Insekter formelt beskrevet i 1929